Vejen til et luksuriøst liv, kommer gennem penge og for de flestes vedkommende, kommer penge gennem arbejde.

Men nogle gange kan arbejdet være så kedeligt, at det kan være svært at se formålet med det.



Det engelskejede analysefirma Emolument fortæller i en ny undersøgelse, at specielt skrivebordet er søvndyssende kedeligt.

Emolument spurgte ansatte i 14 forskellige fag med 1300 respondenter, om de kedede sig på arbejdet, og her står det klart, at skrivebordsarbejde er drønhamrende umotiverende.







Det kedeligste job befinder sig indenfor juridisk arbejde. Ifølge undersøgelsen fordi de nyansatte advokater ofte står for ensformig research af cases og lovgivninger.



Se listen her:

Juridiske jobs (81 %) Projektledelse (78 %) Supporter (71 %) Økonomistyring (68 %) Bogholderi og rådgivning (67 %) Finans - og bankjobs (67 %) Ingeniør (64 %) Salg (61 %) Marketing og kommunikation (60 %) IT (56 %)

Desuden peger undersøgelsen på, at der ikke er hamrende sjovt i De Forenede Arabiske Emirater.

Her keder 83 procent af den adspurgte arbejdsstyrke sig. Til gengæld er de godt betalt, skriver Emolument. Og arbejder seks dage om ugen.







I Schweiz har de det middelsjovt. Her keder 51 procent af den adspurgte arbejdsstyrke sig på jobbet.



Til sidst er der overraskende lidt forskel på, hvor meget man keder sig, om man er CEO eller nyansat.

Af de nyansatte keder 66 procent sig. Hos direktørerne er det tal på 65 procent.



